
Motorszabályzás neurális hálóval

A dolgozat hatlábú, lépegető roboton megvalósított rendszert mutat be. A kutatás célja a kis teljesítményű, elosztott rendszerek lehetőségeinek feltárása a robotirányítás terén. A kutatás során kidolgozásra került hagyományos valamint neurális elven tanuló és működő vezérlési rendszer.
A dolgozat konklúziójaként e szabályozási megoldásokat vizsgáltuk azonos feltételek mellett több alkalmazási területen. A kapott eredményeket több szempontból is összehasonlítottuk. A megvalósítás során egy többelemű mikrokontrolleres irányító rendszer készült el, amely számítógéppel együttműködve végzi el a tanulási folyamatot. Részletesen bemutatjuk a neurális hálózat felépítését, implementálását mikrokontrollerre és a tanítási folyamat speciális megvalósítását.



